LT
2023 5 23
Europos Sąjungos oficialusis leidinys
L 135/57
b) Pagrindinių žinių egzaminai atitinka šio priedo II priedėlyje (taikoma A, B1, B2, B2L, B3 ir C kategorijų licencijoms) arba VIII priedėlyje (taikoma L kategorijos licencijoms) nustatytą standartą ir juos rengia: 1) mokymo organizacija, patvirtinta pagal IV priedą (147 dalį); 2) kompetentinga institucija; 3) L kategorijos licencijų atveju – kita organizacija, dėl kurios susitarta su kompetentinga institucija.
c) Pagrindinių žinių egzaminai turi būti baigti ne seniau kaip prieš dešimt metų iki paraiškos įgyti orlaivių techninės priežiūros licenciją ar papildyti ją kita kategorija ar pakategore pateikimo.
Jei per tą dešimties metų laikotarpį pagrindinių žinių egzaminai neišlaikomi, pareiškėjas gali alternatyviai gauti pagrindinių žinių egzaminų įskaitas pagal d punktą.
Dešimties metų galiojimo laikotarpis taikomas kiekvienam atskiram modulio egzaminui, išskyrus tuos, kurie jau buvo išlaikyti gaunant kitos kategorijos licenciją ir jei ta licencija jau išduota.
d) Pareiškėjas gali prašyti kompetentingos institucijos įskaityti visus ar dalį pagrindinių žinių reikalavimams įvykdyti būtinų egzaminų: 1) pagrindinių žinių egzaminus, kurie buvo išlaikyti daugiau kaip prieš dešimt metų iki paraiškos išduoti orlaivių techninės priežiūros licenciją pateikimo (žr. c punktą); 2) bet kokį kitą nacionalinį techninį mokymą ir egzaminą, kurį kompetentinga institucija laiko lygiaverčiu atitinkamiems šio priedo pagrindiniams žinių reikalavimams.
Pareiškėjas pateikia įskaitytų egzaminų įrodymus, nurodydamas kompetentingos institucijos patvirtintą įskaitytų egzaminų pranešimą pagal šio III priedo (66 dalies) B skyriaus E poskyrį.
e) Pagrindinio mokymo kursas be šio priedo I priedėlio 1 ir 2 modulių laikomas išsamiu pagrindinio mokymo kursu, patvirtintu pagal IV priedą (147 dalį), tik tada, kai pareiškėjas šių modulių žinias vėliau įrodo išlaikydamas egzaminą, o kompetentinga institucija jas įskaito.
f) Orlaivių techninės priežiūros licencijos turėtojas, siekiantis licenciją papildyti kita kategorija ar pakategore, turi papildyti žinių lygį išlaikydamas atitinkamų I priedėlyje (taikoma A, B1, B2, B2L, B3 ir C kategorijų licencijoms) arba VII priedėlyje (taikoma L kategorijos licencijoms) nurodytų teminių modulių egzaminus.
IV priedėlyje išsamiai nurodomi I priedėlio (B1, B2, B2L, B3 ir C kategorijų licencijoms) arba VII priedėlio (L kategorijos licencijoms) moduliai, reikalingi norint papildyti esamą licenciją, išduotą pagal šį priedą, nauja kategorija arba pakategore.“; 6)
66.A.30 dalis iš dalies keičiama taip: a) a punkto 2b papunkčio pirma ir antra pastraipos išbraukiamos; b) a punkto 3, 4 ir 5 papunkčiai pakeičiami taip: „3.
C kategorijai, sudėtingiems varikliu varomiems orlaiviams (CMPA): i)
trejų metų patirtį, įgytą naudojantis B1.1, B1.3 arba B2 kategorijos teisėmis kaip pagalbiniam darbuotojui arba ir pagalbiniam, ir už išleidimą atsakingam darbuotojui pagal II priedo (145 dalies) 145.A.35 dalį techninės priežiūros organizacijoje, vykdančioje CMPA techninę priežiūrą, įskaitant 12 mėnesių angare atliekamos techninės priežiūros pagalbinio darbuotojo patirtį, arba